Organkøen: Else (69) ventet på ny nyre i over tre år
– Du er bastet og bundet. Mannen min og jeg kan reise på hytta i et par dager før jeg må tilbake, men vi er låst her i Norge så lenge jeg står på listen. Jeg hadde håpet på en litt annen pensjonisttilværelse og synes det er litt leit, sa Kleiv til VG. Hun ble satt på transplantasjonslisten i september 2012, etter å ha fått konstatert cystenyrer, som er en arvelig sykdom. Etter at VG hadde snakket med henne, fikk hun etter over tre år telefonen hun hadde ventet på - og fikk en ny nyre på Rikshospitalet. Sykdommen gjør at det oppstår små cyster i nyrene, som vil kunne fortrenge normalt nyrevev og redusere nyrefunksjonen. Ifølge Norsk Helseinformatikk står sykdommen bak rundt 10 prosent av alle tilfeller med alvorlig nyresvikt. – Jeg håpet at jeg skulle slippe å komme i dialyse. Jeg følte meg egentlig veldig sprek den gangen, men nå går jeg til dialyse tre ganger i uken, og jeg blir ikke sprekere av det. Jeg synes det er litt bittert, og vil gjerne få livet mitt tilbake, fortalte Kleiv til VG før hun fikk en ny nyre.I 2015 bikket ventelistene for første gang på minst ni år 300 personer. Ved årsskiftet sto 304 personer på venteliste for å få nyretransplantasjon. Siden 2012 har det vært en gradvis økning av pasienter på venteliste. Det var samtidig færre på venteliste for å få ny lever i fjor forhold til året før, som var et år hvor det sto flere på venteliste enn på flere år. VG har tidligere skrevet at det i store deler av fjoråret var en konflikt på transplantasjonskirurgisk avdeling på Rikshospitalet som gjorde at tre erfarne transplantasjonskirurger har vært permitterte fra jobbene sine i et år. Nå har alle tre sluttet ved sykehuset. Samtidig har antall nyretransplantasjoner gått ned, det ble utført 254 nyretransplantasjoner i fjor, mot 274 året før. Les også: Nesten 1 av 3 sier nei til organdonasjon - Andreas (26) døde i organkøMandag, onsdag og fredag hver uke måtte Else Kleiv på sykehuset 20 minutter unna, hvor hun måtte bli i fire timer mens hun fikk dialyse. Det begynte hun med for to år siden. – Etter et langt liv med jobb, hadde vi håpet på en litt annen tilværelse, sa hun til VG før hun fikk ønsket sitt oppfylt og de ringte fra sykehuset. . Hun har en oppfordring til dem som ennå ikke har bestemt seg for hva de skal gjøre når de dør. – Du må jo bare håpe at flere er villige til å donere bort organene sine. Jo flere det blir, jo større sjanse er det for å få et nytt liv. Les saken: Elisabeth (27) ga bort pappas organer– Det er bekymringsfullt at ventelistene til nyretransplantasjon har økt, men det er ikke en økning fordi tilbudet har gått ned, men fordi behovet øker. Denne utredningen skjer på sykehus i hele Norge, så vi vet ikke helt hvorfor det er en økning i etterspørselen, sier Morten Tandberg Eriksen, konstituert klinikksjef ved klinikk for kirurgi, inflammasjonsmedisin og transplantasjon til VG. Han avviser at konflikten som har vært på avdelingen har hatt noe å si for pasientbehandlingen. – Den eneste måten å si at dette har noen effekt på, er hvis vi ikke hadde klart å transplantere de organene som var tilgjengelige, og det har vi klart. Vi har også i denne perioden videreutviklet avdelingen faglig og blant annet utført flere transplantasjoner til barn med levende familiegiver enn tidligere. Etter den tilpasningen etter at de tre forsvant ut i mars/april i fjor har det vært en stabil drift, og det er det nå også. Han sier organtransplantasjon er en viktig nasjonal funksjon som er tillagt OUS. – Vår plikt er å sørge for at alle tilgjengelige organer blir brukt best mulig, samtidig som vi i samarbeid med både pasientorganisasjoner og sykehus i hele landet må jobbe for å øke tilgjengeligheten av organer til transplantasjon. Annenhver uke dør et menneske i donorkø: Da Marcus døde, fikk Celine et nytt hjerte
For første gang på minst ni år var det i 2015 over 300 som sto på venteliste for å få nyretransplantasjon. Else Kleiv (69) ventet i over tre år på at telefonen skulle ringe.